b'\n_START_ARTICLE_\nBelvederis (pastatas)\n_START_SECTION_\nIstorija\n_START_PARAGRAPH_\nBelvederiai buvo statomi ant auk\xc5\xa1tesn\xc4\x97s vietos, kalvos, su galimybe steb\xc4\x97ti vaizding\xc4\x85 apylink\xc4\x99. Be atskiro pastato, belvederiu buvo pavadinamas ir pastato vir\xc5\xa1uje esantis antstatas, kuris gali b\xc5\xabti, pvz., kupolas, bok\xc5\xa1tas su pla\xc4\x8diomis \xc4\xafstiklintomis arba atviromis angomis, atvira galerija. Belvederiais Europoje pavadinti i\xc5\xa1tisi r\xc5\xabmai, pastatyti ypa\xc4\x8d vaizdingose vietose: Vienos belvederis (vok. Schloss Belvedere), Manhatano Belvederio pilis (angl. Belvedere Castle). _NEWLINE_Kalno \xc5\xa1laite vir\xc5\xa1 Vatikano Apa\xc5\xa1tal\xc5\xb3 r\xc5\xabm\xc5\xb3 Antonijas Polajuolas (~1432\xe2\x80\x931496) pastat\xc4\x97 popie\xc5\xbeiui Inocentui VIII nedidel\xc4\xaf paviljon\xc4\x85 (casino itali\xc5\xa1kai), pavadint\xc4\x85 palazzetto arba belvederiu. Pra\xc4\x97jus ka\xc5\xbekiek met\xc5\xb3, architektas Donatas Bramant\xc4\x97 (1444\xe2\x80\x931514) Vatikan\xc4\x85 susiejo su belvederiu, popie\xc5\xbeiaus Julijaus II pavedimu sukurdamas Belvederio kiem\xc4\x85 (Cortile del Belvedere) su ten pastatyta viena \xc5\xbeymiausi\xc5\xb3 antikine skulpt\xc5\xabra Belvederio Apolonu.'